Document ID: /roh_data/filtered/fineweb-2-filterrobots_roh.jsonl.gz/68042

Uss ha il Cussegl federal decis che pèrins omosexuals pon maridar a partir dal fanadur 2022 e che pèrs che vivan en in partenadi registrà pon midar quel en ina lètg. Per far quella midada tanschia ina decleraziun communabla dals partenaris u las partenarias a l'uffizi da stadi civil. Cun quai scroda a partir dal fanadur er la pussaivladad da laschar registrar in partenadi. Per pèrs omosexuals datti lura be pli la pussaivladad da la lètg. Tgi che veglia vinavant restar tar il partenadi registrà possian far quai.
Pli plaun ch'il rest da l'Europa
20 onns suenter ils Pajais Bas ha la Svizra decis la lètg per tuts la fin da settember. Nagin dals chantuns aveva refusà quella, en tut han circa dus terzs da la populaziun beneventà la lètg per pèrins omosexuals.